Топ: ортаңғы

Өтпелі тақырып: «Менің отбасым»

Білім беру саласы: Шығармашылық.

Бөлім: Сурет салу.

Тақырыбы: Атамның тақиясы.

Мақсаты: Қазақтың ұлттық бас киімі - тақияны ою-өрнектермен әшекейлей білуге үйрету. Ұлттық сәндік қолданбалы өнерге деген қызығушылықтарын дамыту, ою-өрнектегі түс үйлесімділігі мен ырғақты сезінуге, әсемділікті көріп, қабылдай білуге тәрбиелеу.

Міндеті:

1. Ою өрнектегі түс үйлесімділігі мен ырғақты сезінуге.

1. Ұлттық сәндік қолданбалы өнерге деген қызығушылықтарын дамыту.
2. Әсемділікті көріп ,қабылдай білуге тәрбиелеу.

Білім беру: Балалардың бас киім туралы түсінігін кеңкейтіп, ерекшеліктерін әңгімелету.

Дамытушы: Бас киім түрлері бойынша ою-өрнектерді салуға үйрету

Тәрбие: Бас киімді қадірлеу, оның әсемдігін сезіне білу, үлкендердің еңбегін бағалауға үйрету.

Билингвалды құраушы: Тақия – тюбетейка, ою – орнамент, бас киім - головной убор, ұлтттық – национальный, тымақ - шапка

Сөздік жұмыс: сәукеле, тақия, тымақ, ою

Құрал-жабдықтар: сурет дәптері, қылқалам, су, сүлгі, тақия үлгісі, гуашь, қылқалам қоятын тұғыр.

Күтілетін нәтиже:

Қайталай алады: қазақтың ұлттық бас киімі - тақияны ою-өрнектермен әшекейлеуді.

Түсінеді: ою-өрнектегі түс үйлесімділігі мен ырғақты сезінуді.

Қолданады: көріп, қабылдау арқылы есте сақтауды.

|  |  |  |
| --- | --- | --- |
| Кезеңдер | Жоспарланған әрекеті | Ресурстар |
| **Мотивациялық – қозғаушылық** | Шаттық шеңбері:  Бала,бала, балақан,  Қане,қайсы, алақан  Саусақтарың әйбәт  Былай-былай ойнат.  Топ-топ басайық  Жалаудан күн жасайық  Жаса-жаса алтын күн!  Жаса-жаса,жарқын күн! | Балалар ұлттық бұйымдар мен киімдерді атайды. |
| **Ұйымдастырушылық – іздестіру** | Педагог қазақтың ұлттық бас киімдерінің түрлері бұрыннан сақталып келе жатқаны туралы айтып өтеді.  - Сәукелені кімдер киген? Кимешекті кімдер киген? Тақияны кімдер киген? «Қандай баскиім жоқ?» дидактикалық ойыны. Педагог балаларға осы суреттегі бас киімдердің ішінен тақияның суретін салуды, оның шетін өрнектермен әшекейлеуді, жақсы шыққан суреттерді көрмеге қоюды ұсынады. Тақияны қандай ою-өрнектермен әшекейлеуге болатынын атап өтеді.  **Сергіту сәті ! «Бір үйде біз нешеуміз»** Су Джок терапиясы.  Оң қолымда бес саусақ,  Сол қолымда бес саусақ.  Оларды атап шақырар,  Әр қайсысының аты бар.  Бас бармағың - атаң  Балаң үйрек - апаң  Ортан терек - ағам  Шылдыр шүмек - мен  Кішкене бөбек – сен  - Қылқаламды тік бағытта ұстап, геометриялық фигуралар арқылы тақияны сызып аламыз, сүйкей жағу әдісімен оңнан солға қарай бояймыз.  Педагог өткен оқу іс-әрекеттерін (гүл мен ағып жатқан суды салғандарын) балалардың естеріне түсіреді. «Қошқар мүйіз» оюын салуды ұсынады.  **Жұмбақ:**  Сырт жағына зер жiппен,  Көз тартатын көрiкпен.  Ою-өрнек бастырған,  Киiз үйден аумайды,  Ол не ?  (Тақия)  “Затты пішіндерге сәйкестендіру?” дидактикалық ойын.  Алдар көсенің **«Он тақия»** мультифильмі  **«Тақия тастамақ**» ойынын ойнатады.  Ойым бар бір ойын бастамақ,  Аты оның «Тақия тастамақ»,  Ақырын аспаймын , саспаймын  Шеңберді айнала бастаймын  Біреудің тұсына келгенде  Байқатпай тақия тастаймын | Қазақтың ұлттық бас киімдері, ою-өрнектері аттарын атайды.  Ойынға белсене қатысады.  Қылқаламмен пішіні дөңгелек тақияның суретін салады, содан кейін қылқаламның ұшымен тақияның шетіне нүктелердің көмегімен ою салып, нүктелер арқылы салынған өрнектерді бояумен әдемілеп бояйды. |
| **Рефлексиялық - түзетушілік** | - Балалар, сендер бүгінгі оқу іс-әрекетіне өте белсенді қатыстыңдар. Жұмыстарың әдемі, ұқыпты болып шықты. Балаларды мақтап, мадақтап, жұмыстарын көрмеге іледі.  - Саусақпен салған қошқар мүйіз оюларың ұнадыма?  - Затты геометриялық фигуралармен сәйкестендіруді.  - Ұлттық бас киімдер түрлерімен таныстық  - Тақия тастамақ ойынымен таныстық.  - Үлкен қызығушылықпен салған суреттерін көрмеге апарып қоюлары. | Балалар көрмеге ілінетін суреттерді өздері таңдайды. |